**Helene Muri** (født 1979) er en norsk-britisk klimaforsker. Hun er seniorforsker ved *Program for industriell økologi (IndEcol)* ved NTNU, et tverrfaglig forskningsprogram som har som mål «å knytte sammen teknologiske, naturvitenskapelige og samfunnsvitenskapelige bidrag i letingen etter bærekraftige løsninger på produksjon og forbruk av energi og ressurser». Hun er også forsker ved SFI Smart Maritime. Hennes forskningsinteresser omfatter vurdering av klima- og miljøeffekter av ulike dempingsmuligheter innenfor maritim sektor. Hun er medforfatter (i Working Group I og III) av FNs klimapanels sjette hovedrapport og er rådgiver for Stortingets energi- og miljøkomité.

Utdannelse og karriere
----------------------

Muri har i et intervju fortalt at hun allerede som 13-åring bestemte seg for å bli meteorolog. Hun har sin utdannelse fra Storbritannia: Hun har en BSc-grad (Bachelor of Science) i meteorologi fra University of Reading i 2003, og i 2009 fullførte hun sin doktorgrad i oceanisk og planetarisk fysikk ved University of Oxford med avhandlingen *Evaluating forcings in an ensemble of paleo-climate models*.

Etter avsluttet bachelor-grad arbeidet hun noen år som meteorolog og forsker, før hun startet på doktorgradsarbeidet. Etter doktorgraden var hun postdoktor ved *Science and Technology Sector, Georges Lemaître Centre for Earth and Climate Research* ved Université catholique de Louvain i Belgia. Fra 2011 til 2017 var hun forsker ved Universitetet i Oslo, og fra 2017 har hun vært tilknyttet Institutt for energi- og prosessteknikk ved NTNU, først som forsker, og fra 2019 som seniorforsker.

Pr. 2021 arbeider Muri med klima- og miljøaspekter relatert til Parisavtalen; inkludert alternativer for utslippsreduksjoner i shippingsektoren, negative utslippsteknologier og *solar geoengineering*.

Hun understreker betydningen av å arbeide tverrfaglig for å kunne bekjempe klimaendringene. I arbeidet med delrapporten i FNs klimapanels (IPCC) sjette hovedrapport, er hun del av en arbeidsgruppe på rundt 25 forskere, og ser på klimaeffekten dersom den globale flåten bytter drivstoff fra tungolje til LNG eller naturgass, biodrivstoff eller hydrogen.

Hun mener den norske UH-sektoren kan gjøre mye mer når det gjelder «grønn tankegang», og har blant annet gått inn for at bærekraft bør inn i alle utdanningsløp.

Publikasjoner
-------------

* (no) Publikasjoner av Helene Muri i BIBSYS

* (no) Publikasjoner av Helene Muri i forskningsdokumentasjonssystemet CRIStin
* Muris profil på Google Scholar, med h-indeks og siteringer

Referanser
----------

1. 1 2   ORCID 0000-0003-4738-493X, besøkt 2. juli 2020[Hentet fra Wikidata]
2. ↑  «Program for industriell økologi - NTNU - NTNU». *www.ntnu.no*. Besøkt 24. november 2021.
3. ↑  «Contact». *Smart Maritime*. Besøkt 24. november 2021.
4. ↑  «Helene Muri». *Smart Maritime*. Arkivert fra originalen 24. november 2021. Besøkt 24. november 2021.
5. 1 2  «Helene Muri - NTNU». *www.ntnu.no*. Besøkt 24. november 2021.
6. 1 2  Østmoe, Hilde, Håvard Haugseth Jensen (foto) (30. oktober 2021). «(+) Karbonfangeren». *adressa.no*. Besøkt 24. november 2021.  *krever abonnement/pålogging*
7. ↑  Muri, Helene (2009). «Evaluating forcings in an ensemble of paleo-climate models». Besøkt 24. november 2021.  *Doktoravhandling*
8. ↑  «Ansatte - Institutt for energi- og prosessteknikk - NTNU». *www.ntnu.no*. Besøkt 1. desember 2021.
9. ↑  «– Bare kutt i utslipp monner». *Gemini.no*. 23. september 2018. Besøkt 27. november 2021.
10. ↑  Bjørgan, Espen Halvorsen (31. august 2021). «Vil ha bærekraft inn i alle utdanningsløp». *www.universitetsavisa.no*. Besøkt 1. desember 2021.

Eksterne lenker
---------------

* Muri, Helene (28. september 2018). «Helene Muri, NTNU, om karbonbudsjett og «negative utslipp»». Miljødirektoratet. Besøkt 24. november 2021.  *YouTubefilm (8 min.) opplastet av Miljødirektoratet*
* «Artikler og intervjuer med Muri i forskningsmagasinet Gemini.no». *Gemini.no*. Besøkt 8. desember 2021.
* Feder, Toni (1. juni 2021). «Should solar geoengineering be part of how humanity counters climate change?». *Physics Today*. 6. 74: 22–26. ISSN 0031-9228. doi:10.1063/PT.3.4768. Besøkt 8. desember 2021.  Intervju med Muri i *Physics Today*

|  |  |
| --- | --- |
| Oppslagsverk/autoritetsdata | ORCID **·** ResearcherID **·** CRIStin
 |